cyanic-selkie/wikianc huggingface dataset:
กฎหมายลิบบี ไซออน
ผลสืบเนื่อง
หลังการตัดสินลงโทษแพทย์ประจำบ้านทั้งสองคน ผู้ว่าการกระทรวงสุขภาพรัฐนิวยอร์ก เดวิด แอ็กเซลร็อด ตัดสินใจที่จะแจ้งปัญหาเชิงโครงสร้างในระบบแพทย์ประจำบ้าน โดยการจัดตั้งคณะกรรมการริบบินน้ำเงินประกอบด้วยผู้เขี่ยวชาญหลายคน ภายใต้การนำโดยเบอร์แทรนด์ เอ็ม เบลล์ แพทย์ปฐมภูมิประจำวิทยาลัยแพทยศาสตร์แอลเบิร์ท ไอน์สไตน์ ในเดอะบรองซ์ เบลล์เป็นที่รู้จักดีจากจุดยืนที่วิจารณ์การขาดการควบคุมดูแลแพทย์ที่กำลังฝึกหัดอยู่ คณะกรรมการนี้มีชื่อว่ากคณะกรรมการที่ปรึกษาเฉพาะกิจว่าด้วยบริการสุขภาพฉุกเฉิน (Ad Hoc Advisory Committee on Emergency Services) และต่อมาเป็นที่รู้จักทั่วไปในชื่อ คณะกรรมการเบลล์ (Bell Commission) มีหน้าที่ในการประเมินการกำกับดูแลแพทย์ในรัฐ และพัฒนารายการข้อแนะนำสำหรับปัญหาเกี่ยวกับการดูแลผู้ป่วย และชั่วโมงการทำงานของแพทย์ประจำบ้าน
ในปี ค.ศ. 1989 รัฐนิวยอร์กได้นำเอาข้อเสนอแนะของคณะกรรมการเบลล์มาใช้ ข้อเสนอแนะดังกล่าวเสนอว่า "แพทย์ประจำบ้านไม่ควรจะทำงานมากกว่า 80 ชั่วโมงต่อสัปดาห์ หรือมากกว่า 24 ชั่วโมงติดต่อกัน", แพทย์เจ้าของไข้ "จะต้องปรากฏตัวด้วยตนเองที่โรงพยาบาลตลอดเวลา" และ ให้ "โรงพยาบาลจัดตั้ง 'เวรกลางคืน' (night floats) ซึ่งคือแพทย์ที่ทำงานข้ามคืนเพียงอย่างเดียวเพื่อให้เพื่อนร่วมงานได้พักผ่อน)" การตรวจสอบหลังข้อบังคับนี้ประกาศใช้มีกระทรวงสุขภาพรัฐนิวยอร์กเป็นผู้มีอำนาจในการจัดการกับโรงพยาบาลที่ละเมิดข้อบังคับเหล่านี้ นับจากนั้น ข้อบังคับคล้าย ๆ กันได้ถูกนำมาใช้ในรัฐอื่น ๆ หลายรัฐ และในเดือนกรกฎาคม ค.ศ. 2003 สภาการรับรองบัณฑิตแพทยศาสตร์ (Accreditation Council for Graduate Medical Education; ACGME) ได้นำเอาข้อบังคับคล้ายกันมาบังคับใช้ในทุกสถาบันผลิตแพทย์ในสหรัฐ ที่ได้รับการรับรองโดยสภา
อาสนวิหารน็องซี
อาสนวิหารน็องซี (Cathédrale de Nancy) หรือชื่อเต็มว่า อาสนวิหารแม่พระรับสารและนักบุญซีฌแบร์แห่งน็องซี (Cathédrale Notre-Dame-de-l’Annonciation et Saint-Sigisbert de Nancy) เป็นอาสนวิหารโรมันคาทอลิกที่มีฐานะเป็นทั้ง ไมเนอร์บาซิลิกา (Minor Basilica) และ  ไพรเมต (Primate) เป็นที่ตั้งของมุขนายกประจำมุขมณฑลน็องซี-ตูลร่วมกับอาสนวิหารนักบุญสเทเฟนแห่งตูล ตั้งอยู่ในเขตเมืองน็องซี จังหวัดเมอร์เตมอแซล แคว้นกร็องแต็สต์ ประเทศฝรั่งเศส สร้างขึ้นเพื่ออุทิศแด่แม่พระรับสารและนักบุญซีฌแบร์ (พระเจ้าซีฌแบร์ที่ 3 แห่งราชวงศ์เมรอแว็งเฌียง)
อาสนวิหารน็องซีได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
สถาปัตยกรรม
แบบการสร้างได้รับการเสนอโดยโจวันนี เบตโต สถาปนิกชาวอิตาลี โดยใช้แบบมาจากโบสถ์ Sant'Andrea della Valle ที่กรุงโรม ประเทศอิตาลี ต่อมาได้รับการปรับปรุงแบบโดยฌูล อาร์ดวง-ม็องซาร์ และต่อมาสิ้นสุดการก่อสร้างโดยแฌร์แม็ง โบฟร็อง
ลักษณะสถาปัตยกรรมเป็นแบบคลาสสิก โดยส่วนใหญ่ใช้เสาแบบคอรินเทียน อาสนวิหารเป็นทรงกางเขนแบบละติน โถงทางเดินโบสถ์มีความยาว 60 เมตร กว้าง 14 เมตร ด้านบนประดับด้วยรูปปั้นเทวดาอันเป็นสัญลักษณ์ของพระแม่มารี บริเวณช่องทางเดินด้านข้างฝั่งซ้ายและขวา ประกอบด้วยชาเปลฝั่งละ 3 หลัง และบริเวณจุดตัดกลางโบสถ์มีหอหลังคาโดมด้านบนตกแต่งเป็นภาพจิตรกรรมฝาผนังแบบภาพปูนเปียก แท่นบูชาหินอ่อนเป็นงานย้อมสีอย่างวิจิตร ทำขึ้นในปีค.ศ. 1763 ล้อมรอบด้วยบริเวณร้องเพลงสวดที่เป็นงานไม้สลักเสลาอย่างสวยงาม เป็นงานฝีมือของแฌร์แม็ง โบฟร็อง
หน้าบันอาคารมีลักษณะสมมาตรตามแบบงานแบบคลาสสิกอย่างสมดุล โดยขนาบข้างด้วยหอระฆังฐานสี่เหลี่ยมจัตุรัสทั้งสองข้าง ยอดหอเป็นหลังคาทรงแปดเหลี่ยมพร้อมหน้าต่างเพื่อนำแสงเข้าสู่ด้านใน
น้ำดี
การผลิต
น้ำดีถูกผลิตขึ้นจากเซลล์ตับ (hepatocyte) ซึ่งอยู่ภายในตับ และถูกลำเลียงผ่านออกมาทางท่อน้ำดีตับ (bile duct) ซึ่งแทรกอยู่ภายในตับ ซึ่งระหว่างกระบวนการเหล่านี้ เนื้อเยื่อบุผิวจะหลั่งสารละลายซึ่งประกอบด้วยไบคาร์บอเนตเพื่อเจือจางและเพิ่มความเป็นเบสแก่สารละลาย จากนั้นน้ำดีจะไหลผ่านท่อน้ำดีใหญ่ในตับ (common hepatic duct) ซึ่งจะมาเชื่อมรวมกับท่อถุงน้ำดี (cystic duct) ซึ่งมาจากถุงน้ำดี กลายเป็นท่อน้ำดีใหญ่ (common bile duct) ท่อน้ำดีใหญ่จากนั้นจะไปรวมกับท่อตับอ่อน (pancreatic duct) แล้วเปิดเข้าสู่ลำไส้เล็กส่วนต้น ซึ่งมีหูรูดเรียกว่า สฟิงคเตอร์ ออฟ ออดดี (sphincter of Oddi) หากหูรูดนี้ปิด น้ำดีจะถูกกั้นไม่ให้ไหลเข้าไปยังลำไส้แต่จะไหลเข้าไปในถุงน้ำดี ซึ่งเป็นอวัยวะที่ทำหน้าที่เก็บและทำให้น้ำดีเข้มข้นมากถึง 5 เท่าในระหว่างมื้ออาหาร กระบวนการที่ทำให้น้ำดีเข้มข้นนั้นเกิดขึ้นจากการดูดซึมน้ำและอิเล็กโตรไลท์ขนาดเล็กโดยเซลล์เยื่อบุท่อน้ำดี โดยยังคงเหลือสารชีวโมเลกุลเดิมอยู่ในน้ำดี คอเลสเตอรอลถูกปล่อยออกมากับน้ำดีและละลายในกรดและไขมันที่พบในสารละลายที่เข้มข้นนั้น เมื่อใดก็ตามที่อาหารถูกปล่อยออกมาจากกระเพาะอาหารเข้าสู่ลำไส้เล็กส่วนต้นในรูปของไคม์ (chyme) ถุงน้ำดีจะปล่อยน้ำดีที่เข้มข้นนั้นเพื่อช่วยในการย่อยอาหารให้สมบูรณ์
ตับของมนุษย์สามารถผลิตน้ำดีได้เกือบ 1 ลิตรต่อวัน (ขึ้นกับขนาดร่างกาย) 95% ของเกลือที่หลั่งออกมาในน้ำดีนั้นจะถูกดูดซึมกลับที่ส่วนปลายของลำไส้เล็กส่วนปลาย (terminal ileum) เพื่อนำกลับมาใช้ใหม่ เลือดจากลำไส้เล็กส่วนปลายจะไหลเข้าสู่หลอดเลือดดำพอร์ทัล (hepatic portal vein) และกลับเข้าสู่ตับที่ซึ่งเซลล์ตับดูดซึมเกลือและนำเกลือกลับเข้าท่อน้ำดีเพื่อนำกลับมาใช้ใหม่ กระบวนการนำกลับมาใช้ใหม่นี้อาจเกิดขึ้น 2-3 ครั้งในแต่ละมื้ออาหาร
หน้าที่ทางสรีรวิทยา
เกลือน้ำดีประกอบด้วยส่วนชอบน้ำ (hydrophilic side) และส่วนไม่ชอบน้ำ (hydrophobic side) ทำให้โมเลกุลของเกลือมีแนวโน้มรวมตัวกันเป็นไมเซลล์ (micelles) ซึ่งเป็นโครงสร้างที่หันส่วนไม่ชอบน้ำเข้าสู่ตรงกลางและหันด้านชอบน้ำออกด้านนอก ตรงกลางของไมเซลล์เหล่านี้เป็นไตรกลีเซอไรด์ซึ่งแตกตัวออกมาจากไขมัน จากนั้นน้ำย่อยไลเปสจากตับอ่อนสามารถเข้าไปย่อยโมเลกุลของไตรกลีเซอไรด์โดยผ่านช่องว่างระหว่างเกลือน้ำดี ซึ่งกระบวนการดังกล่าวจะช่วยเพิ่มพื้นที่ผิวในการย่อยให้มากขึ้น
โดยทั่วไปแล้ว ไมเซลล์ในลำไส้เล็กส่วนต้นจะมีเส้นผ่านศูนย์กลางประมาณ 14-33 ไมโครเมตร อย่างไรก็ตามไมเซลล์อาจมีขนาดเล็กกว่านี้ได้ถึง 160 นาโนเมตร โดยกระบวนการสร้างของมนุษย์
หากว่าน้ำดีไม่ถูกหลั่งออกมาที่ลำไส้เล็กส่วนต้น ลิพิดหลายชนิดจะไม่สามารถถูกย่อยในระหว่างกระบวนการย่อยอาหารได้ และจะผ่านออกมากับอุจจาระ ดังนั้นจึงต้องใช้เวลาในการย่อยไขมันนานขึ้นมากหากไม่มีน้ำดีมาช่วยให้ไขมันแตกตัว น้ำดีจึงเป็นสารที่ช่วยให้กระบวนการย่อยและดูดซึมลิพิดมีประสิทธิภาพมากขึ้น
<!--
Bile acts to some extent as a detergent, helping to emulsify fats (increasing surface area to help enzyme action), and thus aids in their absorption in the small intestine. The most important compounds are the salts of taurocholic acid and deoxycholic acid. Bile salts combine with phospholipids to break down fat globules in the process of emulsification by associating its hydrophobic side with lipids and the hydrophilic side with water. Emulsified droplets then are organized into many micelles which increases absorption. Since bile increases the absorption of fats, it is an important part of the absorption of the fat-soluble vitamins D, E, K and A. Besides its digestive function, bile serves as the route of excretion for the hemoglobin breakdown product (bilirubin) created by breakdown of erythrocytes, which are conjugated by glucuronidation in the liver ; it also neutralises any excess stomach acid before it enters the ileum, the final section of the small intestine. Bile salts are also bacteriocidal to the invading microbes that enter with food.
Four humors
Yellow bile (sometimes called ichor) and black bile were two of the four vital fluids or humors of ancient and medieval Greco-Roman alternative medicine (the other two were phlegm and blood). The Latin names for the terms gave rise to the words "choler" (bile) and "melancholia" (black bile). Excessive bile was supposed to produce an aggressive temperament, known as "choleric". This is the origin of the word "bilious." Depressive and other mental illnesses (melancholia) were ascribed to a bodily surplus of black bile. This is the origin of the word "melancholy." -->
พรรคคอมมิวนิสต์อินโดนีเซีย
พรรคคอมมิวนิสต์อินโดนีเซีย (Partai Komunis Indonesia, PKI) เป็นพรรคคอมมิวนิสต์ที่ไม่ได้มีอำนาจปกครองที่มีขนาดใหญ่ที่สุดในโลก พรรคนี้ถูกปราบปรามอย่างหนักใน พ.ศ. 2508 และถูกคว่ำบาตรในปีต่อมา
องค์กรที่เกิดขึ้นก่อน
องค์กรเริ่มต้นที่สำคัญก่อตั้งโดยนักสังคมนิยมชาวดัตช์ เฮก เซฝลีตใน พ.ศ. 2457 ในชื่อสมาคมประชาธิปไตยสังคมอินดีส (Indies Social Democratic Association; ภาษาดัตช์: Indische Sociaal-Democratische Vereeniging, ISDV) มีสมาชิก 85 คน จากพรรคการเมืองนิยมสังคมนิยมของดัตช์ 2 พรรคคือ SDAP และพรรคสังคมนิยมเนเธอร์แลนด์ที่ต่อมากลายเป็นพรรคคอมมิวนิสต์เนเธอร์แลนด์ (SDP) ที่มีสาขาในดัตช์อีสต์อินดีส สมาชิกขององค์กรนี้ได้นำแนวคิดลัทธิมาร์กมากระตุ้นให้ชาวอินโดนีเซียต่อต้านระบอบอาณานิคม
ในเดือนตุลาคม พ.ศ. 2458 สมาคมได้ตีพิมพ์หนังสือภาษาดัตช์ โลกเสรี (Het Vrije Woord) บรรณาธิการคือ อดอล์ฟ บาร์ สมาคมนี้ไม่ได้มีเป้าหมายในการเรียกร้องเอกราชเมื่อแรกก่อตั้ง ในช่วงดังกล่าวสมาคมนี้มีสมาชิกประมาณ 100 คน เป็นชาวอินโดนีเซียเพียง 3 คน สมาคมนี้ได้กลายเป็นสมาคมหัวรุนแรงและต่อต้านการควบคุมจากศูนย์กลาง สมาชิกพรรค SDAP ในเนเธอร์แลนด์เริ่มลำบากใจที่จะร่วมมือกับสมาคมประชาธิปไตยสังคมอินดีส ใน พ.ศ. 2460 กลุ่มปฏิรูปของสมาคมได้แยกตัวออกไปตั้งพรรคประชาธิปไตยสังคมอินดีส ในปีเดียวกันนี้ สมาคมประชาธิปไตยสังคมอินดีสได้ตีพิมพ์เอกสารเป็นภาษาอินโดนีเซียครั้งแรกในชื่อ เสียงเสรีภาพ (Soeara Merdeka)
เซฝลีต ผู้นำสมาคมเห็นว่าการปฏิวัติเดือนตุลาคมเป็นสิ่งที่ควรทำตามในอินโดนีเซีย สมาคมได้จัดตั้งผู้พิทักษ์แดง มีสมาชิกประมาณ 3,000 คน ใน พ.ศ. 2460 ได้เกิดการต่อสู้และจัดตั้งโซเวียตในสุราบายา รัฐบาลอาณานิคมได้กดดันโซเวียตและสมาคม ผู้นำสมาคมถูกส่งตัวกลับไปเนเธอร์แลนด์ รวมทั้งเซฝลีต ผู้นำทหารในการลุกฮือขึ้นก่อการ ถูกตัดสินจำคุก 40 ปี
ในเวลาต่อมา สมาคมประชาธิปไตยสังคมอินดีสได้เป็นสมาชิกภายในสหภาพอิสลามซึ่งเป็นกลุ่มต่อต้านคอมมิวนิสต์ สมาชิกสหภาพ 2 คนจากเซอมารังคือ เซอมวน และดาร์โซโนได้สนใจแนวคิดของเซฝลีต ในที่สุดสมาชิกสหภาพอิสลามได้ตกลงจะจัดตั้งองค์กรที่เน้นการปฏิวัติด้วยลัทธิมาร์กคือสหภาพประชาชน สมาคมประชาธิปไตยสังคมอินดีสยังคงดำเนินงานต่อไปและตีพิมพ์ เสียงจากประชาชน ต่อมา สมาชิกภายในองค์กรได้เปลี่ยนจากที่แต่เดิมเป็นชาวดัตช์เป็นส่วนใหญ่กลายเป็นมีชาวอินโดนีเซียเป็นส่วนใหญ่ ใน พ.ศ. 2462 เหลือสมาชิกชาวดัตช์เพียง 25 คน จากสมาชิก 400 คน
การก่อตั้งและการเติบโต
ในการประชุมสมาคมประชาธิปไตยสังคมอินดีสเมื่อวันที่ 23 พฤษภาคม พ.ศ. 2463 ในเซอมารังได้เปลี่ยนชื่อเป็นสมาคมคอมมิวนิสต์อินดีส (ภาษาอินโดนีเซีย: Perserikatan Komunis di Hindia) เซอมวนเป็นหัวหน้าพรรคและดาร์โซโนเป็นรองประธาน ส่วนเลขาธิการพรรคเป็นชาวดัตช์ สมาคมนี้ถือเป็นพรรคคอมมิวนิสต์พรรคแรกในเอเชียตะวันออกเฉียงใต้ พรรคนี้เข้าร่วมคอมมิวนิสต์สากลใน พ.ศ. 2464
ในการประชุมสหภาพอิสลาม พ.ศ. 2464 สมาชิกกังวลเกี่ยวกับกลยุทธของเซฝลีตและพยายามหยุดยั้ง อากุส ซาลิม เลขาธิการขององค์กรได้สั่งคว่ำบาตรสมาชิกพรรคที่เป็นสมาชิกพรรคอื่นด้วย แม้จะมีการต่อต้านจากตัน มะละกาและเซอมวน แต่ก็ได้บังคับให้กลุ่มคอมมิวนิสต์เปลี่ยนกลยุทธ ในเวลาเดียวกัน รัฐบาลเจ้าอาณานิคมเข้ามาควบคุมกิจกรรมทางการเมือง สหภาพอิสลามจึงหันมาสนใจกิจกรรมทางศาสนาแทน ปล่อยให้กลุ่มคอมมิวนิสต์เป็นกลุ่มชาตินิยมที่ทำงานอยู่องค์กรเดียว
เซอมวนได้ไปร่วมประชุมแรงงานตะวันออกไกลที่มอสโกในราว พ.ศ. 2464 ร่วมกับ ตัน มะละกา เมื่อกลับมา ตัน มะละกาพยายามจัดตั้งสหภาพแรงงานอินโดนีเซียเพื่อนัดหยุดงานระดับชาติแต่ล้มเหลว ตัน มะละกาถูกจับและเขาตัดสินใจลี้ภัยไปรัสเซียในเดือนพฤษภาคม พ.ศ. 2465 เซอมวนเดินทางกลับจากรัสเซียและเริ่มจัดตั้งสหภาพแรงงาน และได้จัดตั้งองค์กรแรงงานสหภาพแห่งอินโดนีเซีย (Persatuan Vakbonded Hindia) สำเร็จเมื่อ 22 กันยายน
การปฏิวัติ พ.ศ. 2469
ในเดือนพฤษภาคม พ.ศ. 2468 คณะกรรมการสูงสุดของโคมินเทิร์นได้สั่งให้คอมมิวนิสต์ในอินโดนีเซียเข้าร่วมต่อต้านจักรวรรดินิยมกับองค์กรที่ไม่เป็นคอมมิวนิสต์ แต่กลุ่มที่สุดโต่งนำโดยอาลีมินและมุสโก เรียกร้องให้ปฏิวัติล้มล้างรัฐบาลอาณานิคมของดัตช์ ในการประชุมที่ปรัมบานัน ชวากลาง สหภาพการค้าที่ถูกควบคุมโดยคอมมิวนิสต์ตัดสินใจปฏิวัติโดยเริ่มจากการนัดหยุดงานของคนงานทางรถไฟ ซึ่งจะเป็นสัญญาณ จากนั้น การปฏิวัติจะเริ่มขึ้น
แผนการปฏิวัติเริ่มต้นที่ปาดัง ในเกาะสุมาตรา แต่เจ้าหน้าที่ของรัฐบาลเข้าปราบปรามให้สงบได้ ตั้งแต่ พ.ศ. 2469 การจับกุมสมาชิกพรรคคอมมิวนิสต์ทำให้พรรคต้องต่อสู้ใต้ดิน ความแตกแยกในกลุ่มผู้นำพรรคคอมมิวนิสต์อินโดนีเซีย ทำให้การปฏิวัติไม่ได้วางแผนดีพอ ตัน มะละกาซึ่งในขณะนั้นเป็นตัวแทนโคมินเทิร์นในเอเชียตะวันออกเฉียงใต้และออสเตรเลีย ไม่ได้เห็นด้วยกับแผนนี้ เพราะเขาเชื่อว่าพรรคคอมมิวนิสต์อินโดนีเซียยังได้รับการสนับสนุนไม่มากพอ ในที่สุด แผนการปฏิวัติในเดือนมิถุนายน พ.ศ. 2469 ถูกยกเลิกไป แต่ก็มีการปฏิวัติในขอบเขตจำกัดขึ้นในปัตตาเวีย ในวันที่ 12 พฤศจิกายน มีเหตุการณ์คล้ายๆกันนี้เกิดขึ้นที่ปาดัง บันตัม และสุราบายา การปฏิวัติในปัตตาเวียเกิดขึ้นเพียง 1-2 วัน และใช้เวลาเพียงไม่กี่สัปดาห์ก็สามารถปราบปรามได้ทั้งประเทศ ผลจากการปฏิวัตที่ล้มเหลว มีผู้ถูกจับกุม 13,000 คน ถูกจำคุก 4,500 คน ถูกกักขัง 1,308 คน และลี้ภัยไปเมืองดิกุล นิวกีนีตะวันตก 823 คน มีคนตายในเมืองหลวงหลายคน นักการเมืองที่ไม่ได้นิยมคอมมิวนิสต์หลายคนกลายเป็นเป้าหมายของรัฐบาลอาณานิคมระหว่างที่มีการควบคุมการปฏิวัติของฝ่ายคอมมิวนิสต์ พรรคคอมมิวนิสต์อินโดนีเซียกลายเป็นพรรคนอกกฎหมายโดยรัฐบาลดัตช์อีสต์อินดีสใน พ.ศ. 2470 ทำให้พรรคต้องกลายเป็นองค์กรนอกกฎหมายและต่อสู้ใต้ดินจนถึงยุคที่ญี่ปุ่นเข้ามาปกครอง
การดำเนินงานในช่วงแรกของพรรคหลังกลายเป็นพรรคนอกกฎหมายมีจำกัด เพราะผู้นำพรรคส่วนมากถูกจำคุก จนกระทั่ง พ.ศ. 2478 มุสโซ ผู้นำพรรคกลับมาจากการลี้ภัยในมอสโก ได้จัดตั้งองค์กรของพรรคขึ้นมาใหม่ พรรคทำงานภายในแนวร่วมที่หลากหลาย เช่น เฆอรินโด และสหภาพการค้า ในฮอลแลนด์ พรรคคอมมิวนิสต์เข้าไปทำงานในกลุ่มนักศึกษาอินโดนีเซีย ในองค์กรชาตินิยม และต่อมาก็สามารถควบคุมองค์กรนั้นได้
หลังสงครามโลก
พรรคคอมมิวนิสต์อินโดนีเซียปรากฏขึ้นมามีบทบาททางการเมืองอีกครั้ง หลังจากญี่ปุ่นยอมแพ้เมื่อ พ.ศ. 2488 ในการต่อสู้เพื่อเรียกร้องเอกราชจากเนเธอร์แลนด์ หน่วยติดอาวุธจำนวนมากถูกพรรคคอมมิวนิสต์ควบคุมหรือมีอิทธิพล แม้ว่ากองทัพของพรรคคอมมิวนิสต์มีบทบาทที่สำคัญในการต่อสู้ต่อต้านเนเธอร์แลนด์ ประธานาธิบดีซูการ์โนมีความกังวลกับบทบาทของพรรคคอมมิวนิสต์และทำให้เกิดปัญหาในกลุ่มนักการเมืองฝ่ายขวาและมหาอำนาจต่างชาติโดยเฉพาะสหรัฐ ทำให้ความสัมพันธ์ระหว่างพรรคคอมมิวนิสต์กับกองกำลังอื่นๆมีความยากลำบาก ในเดือนกุมภาพันธ์ พ.ศ. 2491 พรรคคอมมิวนิสต์และพรรคสังคมนิยมได้จัดตั้งแนวร่วมประชาธิปไตยประชาชน ต่อมา พรรคสังคมนิยมได้รวมเข้ากับพรรคคอมมิวนิสต์ พรรคคอมมิวนิสต์จึงได้ควบคุมกองทัพเปอซินโด ในวันที่ 11 สิงหาคม พ.ศ. 2491 มุสโซได้เดินทางมายังจาการ์ตาหลังจากลี้ภัยไปยังสหภาพโซเวียต 12 ปี และได้จัดตั้งคณะกรรมการโปลิตบูโรของพรรคขึ้นอีกครั้ง
หลังการลงนามในข้อตกลงเรฟิลใน พ.ศ. 2491 กองทัพส่วนใหญ่ของฝ่ายสาธารณรัฐกลับจากพื้นที่ความขัดแย้งทำให้กองทัพฝ่ายขวาเชื่อมั่นว่าสามารถต่อต้านกองทัพของพรรคคอมมิวนิสต์อินโดนีเซียได้ กองโจรและทหารที่อยู่ภายใต้อิทธิพลของพรรคคอมมิวนิสต์อินโดนีเซียถูกคว่ำบาตร ในมาดียุน กองทหารของพรรคคอมมิวนิสต์อินโดนีเซียที่ปฏิเสธการปลดอาวุธถูกฆ่า ในเดือนกันยายน ปีเดียวกัน การฆ่านี้ทำให้เกิดความรุนแรงขึ้น พรรคคอมมิวนิสต์อินโดนีเซียประกาศตั้งสาธารณรัฐโซเวียตอินโดนีเซียในวันที่ 18 กันยายน โดยมุสโซเป็นประธานาธิบดี และอามีร์ ซารีฟุดดินเป็นนายกรัฐมนตรี กองทัพฝ่ายสาธารณรัฐเข้ามาปราบปรามและเข้ายึดครองมาดียุนได้ในวันที่ 30 กันยายน สมาชิกพรรคคอมมิวนิสต์อินโดนีเซียราวพันคนถูกฆ่า และถูกจำคุก 36,000 คน ผู้นำหลายคนรวมทั้งมุสโซถูกประหารชีวิตเมื่อ 31 ตุลาคม หลังจากพยายามหนีออกจากที่คุมขัง ไอดิตและลุกมันลี้ภัยไปยังสาธารณรัฐประชาชนจีน อย่างไรก็ตาม พรรคคอมมิวนิสต์อินโดนีเซียไม่ถูกคว่ำบาตรและยังคงดำเนินกิจกรรมทางการเมืองต่อไปได้ พรรคถูกฟื้นฟูอีกครั้งใน พ.ศ. 2492
ใน พ.ศ. 2493 พรรคได้ปรากฏตัวอีกครั้ง โดยเป็นกลุ่มชาตินิยมภายใต้การนำของดีปา นูยันตารา ไอดิต ต่อต้านอาณานิคมและนโยบายนิยมตะวันตกของประธานาธิบดีซูการ์โน ในเดือนสิงหาคม พ.ศ. 2494 พรรคคอมมิวนิสต์อินโดนีเซียเริ่มก่อตั้งกองทหารในเมดานและจาการ์ตา ผู้นำพรรคคอมมิวนิสต์อินโดนีเซียหลบไปอยู่ใต้ดินในช่วงเวลาสั้นๆ
ทศวรรษ 2493
ก่อนการเลือกตั้ง พ.ศ. 2498 พรรคคอมมิวนิสต์อินโดนีเซียสนับสนุนประชาธิปไตยแบบชี้นำของซูการ์โน และเป็นกลุ่มที่สนับสนุนซูการ์โน พรรคได้รับเลือก 39 ที่นั่ง การต่อต้านการครอบครองอิเรียนจายาต่อไปของดัตช์เป็นหัวข้อสำคัญที่พรรคคอมมิวนิสต์อินโดนีเซียกล่าวถึงในทศวรรษนี้ ในเดือนกรกฎาคม พ.ศ. 2500 มีการโจมตีสำนักงานของพรรคคอมมิวนิสต์อินโดนีเซียในจาการ์ตา ในเดือนกันยายนปีเดียวกันนั้น พรรคมัสยูมีเรียกร้องให้คว่ำบาตรพรรคคอมมิวนิสต์อินโดนีเซีย
ในวันที่ 3 ธันวาคม สหภาพการค้าที่ถูกครอบงำโดยพรรคคอมมิวนิสต์อินโดนีเซียเริ่มเข้าควบคุมบริษัทของชาวดัตช์ เพื่อแสดงถึงการต่อต้านบริษัทต่างชาติทำให้พรรคคอมมิวนิสต์อินโดนีเซียถูกมองว่าเป็นพรรคชาตินิยม
ในเดือนกุมภาพันธ์ พ.ศ. 2501 เกิดความพยายามก่อรัฐประหารโดยกองทัพที่นิยมสหรัฐและพรรคการเมืองฝ่ายขวา กลุ่มกบฏมีฐานที่มั่นที่สุมาตราและซูลาเวซีได้ประกาศจัดตั้งรัฐบาลปฏิวัติแห่งสาธารณรัฐอินโดนีเซียเมื่อ 15 กุมภาพันธ์ และจับกุมสมาชิกพรรคคอมมิวนิสต์อินโดนีเซียในพื้นที่ควบคุมไว้ พรรคคอมมิวนิสต์สนับสนุนซูการ์โนให้ปราบกบฏและให้นำกฎอัยการศึกมาใช้ ในที่สุดฝ่ายกบฏเป็นฝ่ายพ่ายแพ้ไป
ในเดือนสิงหาคม พ.ศ. 2502 มีปฏิบัติการในระดับกองทัพเพื่อปกป้องการประชุมใหญ่ของพรรคคอมมิวนิสต์อินโดนีเซียใน พ.ศ. 2503 ซูการ์โนได้ประกาศคำขวัญนาซากม ซึ่งย่อมาจากชาตินิยม ศาสนา และคอมมิวนิสต์ แสดงให้เห็นถึงอิทธิพลของพรรคคอมมิวนิสต์อินโดนีเซียในรัฐบาลซูการ์โน
ทศวรรษ 2503
แม้พรรคคอมมิวนิสต์อินโดนีเซียจะสนับสนุนซูการ์โนแต่ก็ไม่ได้ละทิ้งอุดมการณ์ทางการเมืองของตนเอง ในเดือนมีนาคม พ.ศ. 2503 พรรคคอมมิวนิสต์อินโดนีเซียได้ประกาศถึงการจัดงบประมาณที่ไม่เป็นประชาธิปไตยของซูการ์โน เมื่อมีการจัดตั้งมาเลเซีย พรรคคอมมิวนิสต์อินโดนีเซียได้ออกมาต่อต้านเช่นเดียวกับพรรคคอมมิวนิสต์มลายา การเติบโตของพรรคคอมมิวนิสต์อินโดนีเซียในช่วงนี้ทำให้พรรคคอมมิวนิสต์อินโดนีเซียเป็นพรรคคอมมิวนิสต์ที่มีขนาดใหญ่เป็นอันดับสามของโลกรองจากสหภาพโซเวียตและจีน มีองค์กรที่เป็นแนวร่วมมากมาย ในเดือนมีนาคม พ.ศ. 2505 พรรคคอมมิวนิสต์อินโดนีเซียเข้าร่วมรัฐบาล ไอดิตและโยโตได้เป็นที่ปรึกษารัฐมนตรี ใน พ.ศ. 2506 รัฐบาลมาเลเซีย อินโดนีเซียและฟิลิปปินส์ได้ประชุมกันเพื่อจัดตั้งมาฟิลินโด พรรคคอมมิวนิสต์อินโดนีเซียปฏิเสธแนวคิดนี้เช่นกัน ทหารของพรรคคอมมิวนิสต์อินโดนีเซียข้ามพรมแดนไปยังมาเลเซียและรบกับกองทหารอังกฤษและออสเตรเลียที่ประจำการอยู่ที่นั่น บางกลุ่มเดินทางไปยังมลายาเพื่อเข้าร่วมการต่อสู้ แต่ส่วนใหญ่ถูกจับตัวได้ กองทหารของพรรคคอมมิวนิสต์อินโดนีเซียจะมีกิจกรรมในเกาะบอร์เนียว
การฆ่าฟันครั้งใหญ่และจุดจบของพรรคคอมมิวนิสต์อินโดนีเซีย
การที่พรรคคอมมิวนิสต์อินโดนีเซียเติบโตและมีบทบาทในรัฐบาลซูการ์โนสร้างความกังวลให้แก่สหรัฐและมหาอำนาจตะวันตกที่ต่อต้านคอมมิวนิสต์ ในเดือนธันวาคม พ.ศ. 2507 พรรคมูร์บากล่าวหาว่าพรรคคอมมิวนิสต์อินโดนีเซียเตรียมก่อการรัฐประหาร พรรคคอมมิวนิสต์อินโดนีเซียเรียกร้องให้คว่ำบาตรพรรคมูร์บา ซึ่งซูการ์โนได้ทำตามในต้นปี พ.ศ. 2508 ในการเผชิญหน้ากับมาเลเซีย พรรคคอมมิวนิสต์อินโดนีเซียเรียกร้องให้ติดอาวุธประชาชนแต่กองทัพเพิกเฉย ในเดือนกรกฎาคม พรรคคอมมิวนิสต์อินโดนีเซียเริ่มฝึกทหารใกล้สนามบินฮาลิม ในวันที่ 8 กันยายน ผู้ประท้วงสังกัดพรรคคอมมิวนิสต์อินโดนีเซียเริ่มประท้วงที่สุราบายา ในวันที่ 30 กันยายน พรรคคอมมิวนิสต์อินโดนีเซียได้จัดแรลลี่ในจาการ์ตา
ในคืนวันที่ 30 กันยายนและเช้าวันที่ 1 ตุลาคม พ.ศ. 2508 นายพลระดับสูงของอินโดนีเซีย 6 คนถูกสังหาร นายพลซูฮาร์โตเข้ามามีบทบาทในกองทัพ และก่อรัฐประหารในวันที่ 2 ตุลาคม ประกาศต่อต้านคอมมิวนิสต์ ซูฮาร์โตบีบให้ซูการ์โนลาออก และขึ้นเป็นประธานาธิบดีแทนใน พ.ศ. 2511 การต่อต้านพรรคคอมมิวนิสต์อินโดนีเซียเกิดขึ้นในอินโดนีเซีย สำนักงานใหญ่ของพรรคคอมมิวนิสต์อินโดนีเซียถูกเผา กลุ่มขององค์กรมุสลิมอันซอร์ได้จัดเดินขบวนต่อต้านพรรคคอมมิวนิสต์อินโดนีเซียในวันที่ 13 ตุลาคม มีชาวอินโดนีเซียสามแสนถึงล้านคนถูกฆ่าในการสังหารครั้งใหญ่หลังเหตุการณ์นี้ พรรคคอมมิวนิสต์อินโดนีเซียถูกคว่ำบาตรในวันที่ 12 มีนาคม พ.ศ. 2509 สหภาพการค้าที่นิยมพรรคคอมมิวนิสต์อินโดนีเซียถูกคว่ำบาตรในเดือนเมษายน
หลังพ.ศ. 2508
พรรคคอมมิวนิสต์อินโดนีเซียยังคงอยู่ในช่วงการสังหารหมู่ พ.ศ. 2508 – 2509 เมื่อไอดิตและโยโตถูกฆ่า ซูดิสมันขึ้นมาเป็นผู้นำก่อนจะถูกสังหารใน พ.ศ. 2510 พรรคคอมมิวนิสต์อินโดนีเซียไปตั้งมั่นที่บลีตาร์ในชวาตะวันออกจนเดือนมีนาคม พ.ศ. 2511 จึงถูกโจมตี ผู้นำรุ่นต่อมาคือ ซูกัตโน รุสลัน วิยายาซัสตราและอิสกันดาร์ ซูเบกตีถูกฆ่า สมาชิกพรรคบางส่วนหนีไปสาธารณรัฐประชาชนจีน บางส่วนไปยุโรปตะวันออก และยังดำเนินกิจกรรมทางการเมือง แต่ถูกโดดเดี่ยวจากการเมืองภายในอินโดนีเซีย  ประธานาธิบดีวาฮิดได้เชิญชวนอดีตสมาชิกพรรคคอมมิวนิสต์อินโดนีเซียกลับสู่อินโดนีเซียใน พ.ศ. 2542 และเปิดกว้างให้กับแนวคิดคอมมิวนิสต์ แต่มีกลุ่มแนวร่วมอิสลามอินโดนีเซียออกมาต่อต้านข้อเสนอของวาฮิดในเดือนเมษายน พ.ศ. 2543 ใน พ.ศ. 2547 อดีตสมาชิกพรรคคอมมิวนิสต์อินโดนีเซียยังถูกขึ้นบัญชีดำในการเข้าทำงานกับรัฐ
หมึกกล้วย
thumb|ภาพเคลื่อนไหวของหมึกหอม หมึกกล้วย เป็นมอลลัสคาประเภทหมึกอันดับหนึ่ง อยู่ในชั้นเซฟาโลพอด อันดับ Teuthida
ลักษณะ
thumb|400px|left|รูปแสดงส่วนประกอบต่าง ๆ ของหมึกกล้วย 1. ท่อน้ำออก, 2. หนวดจับ, 3. ปาก 4. ระยางค์ครีบรูปสามเหลี่ยม 5. หนวด, 6. ตา, 7. ลำตัว หมึกกล้วย นับเป็นหมึกที่มนุษย์คุ้นเคยมากที่สุด เป็นที่รู้จักมากที่สุด หมึกกล้วยมีรูปร่างเรียวยาว ลำตัวกลม มีระยางค์เหมือนครีบเป็นรูปสามเหลี่ยมอยู่ทางด้านซ้ายและขวา มีหนวดทั้งหมด 10 หนวด และจะมีอยู่คู่หนึ่งที่ยาวกว่าหนวดอื่น ๆ ใช้สำหรับหยิบจับอาหาร เรียกว่าเป็นหนวดล่าเหยื่อ หรือหนวดจับ โดยหนวดอื่น ๆ นั้นจะใช้สำหรับช่วยเพื่อไม่ให้อาหารหลุดไป ก่อนที่จะกัดกินเข้าปาก
หมึกกล้วย เป็นหมึกที่มีรูปร่างเพรียวยาว ภายในลำตัวมีแคลเซียมแข็งลักษณะโปร่งใส เรียกว่า เพน (Pen) ที่มีขนาดเล็กและบางกว่าลิ้นทะเลที่เป็นแคลเซียมแข็งเช่นเดียวกันในกลุ่มหมึกกระดอง
การเปลี่ยนสี
หมึกกล้วย เป็นสัตว์ที่เปลี่ยนสีลำตัวได้อย่างรวดเร็วมาก โดยใช้การบีบรัดของเม็ดสี ตั้งแต่สีแดง น้ำเงิน และเขียว โดยทั่วไปแล้ว หมึกกล้วยเมื่ออยู่ในทะเลจะมีลำตัวสีน้ำเงินเพื่อให้กลมกลืนไปกับสภาพของน้ำทะเล แต่เมื่อถูกจับขึ้นมาแล้วหรือขึ้นมาใกล้ ๆ กับผิวน้ำ จะเปลี่ยนสีตัวเองเป็นสีแดงเข้ม อันเนื่องจากในท้องทะเล สเปคตรัมจากแสงอาทิตย์เมื่อผ่านทะลุไปยังท้องทะเล แสงสีแดงจะเป็นสีแรกที่ถูกดูดกลืนหายไป ดังนั้นด้วยทัศนวิสัยการมองเห็นรวมทั้งสายตาของมนุษย์ด้วย จึงจะเห็นสภาพทั่วไปของท้องทะเลเป็นสีน้ำเงินคราม หรือสีม่วงเข้ม เมื่อหมึกสายถูกนำตัวขึ้นมาใกล้ผิวน้ำ การมองเห็นของตัวหมึกจะเห็นเป็นสีแดง จึงเปลี่ยนสีลำตัวเป็นสีแดงเพื่อการพรางตัว
การพรางตัว
หมึกกล้วย ใช้วิธีการป้องกันด้วยการพ่นหมึก ซึ่งเป็นของเหลวสีดำคล้ำซึ่งประกอบด้วยเมลามีนและสารเคมีประเภทอื่น ใช้สำหรับการหลบหนี โดยการพ่นหมึกของหมึกกล้วยนั้น ส่วนมากจะใช้วิธีการพ่นแบบกลุ่มก้อนหมึกให้เป็นกลุ่มใหญ่ และตัวหมึกจะซ่อนตัวอยู่ในนั้น อันเนื่องจากหมึกกล้วยเป็นหมึกที่ว่ายอยู่ในระดับกลางน้ำรวมถึงสรีระที่มีแกนแข็งอยู่ภายใน จึงไม่สามารถหาที่หลบซ่อนหรือเข้าไปซ่อนในที่กำบังต่าง ๆ ได้เหมือนอย่างหมึกสาย
พฤติกรรม
หมึกกล้วย เป็นหมึกที่มีพฤติกรรมอยู่รวมกันเป็นฝูงใหญ่ มักว่ายและหากินอยู่บริเวณกลางน้ำ จับสัตว์น้ำทั่วไปกินเป็นอาหาร แม้กระทั่งหมึกพวกเดียวกันเองก็ตาม การว่ายน้ำของหมึกกล้วยเป็นไปอย่างคล่องแคล่วและรวดเร็ว เนื่องจากมีท่อสำหรับดูดน้ำทะเลที่มีออกซิเจนเข้าไปใช้ในการหายใจ และใช้พ่นน้ำออกมาโดยใช้หลักการเดียวกับเครื่องยนต์เจ็ท ซึ่งหากหมึกกล้วยพ่นน้ำออกจากท่อนี้ด้วยความแรง ก็สามารถจะเป็นแรงผลักดันในการเคลื่อนที่ให้ลำตัวพุ่งไปในทางตรงกันข้ามได้อย่างรวดเร็ว
ประสาทสัมผัสและการผสมพันธุ์
นอกจากนี้แล้ว หมึกกล้วย ยังเป็นสัตว์ที่ไม่มีประสาทรับรู้ความเจ็บปวด ดังนั้นแม้จะถูกตะขอของชาวประมงเกี่ยวขึ้นมาก็ไม่รับรู้ถึงความเจ็บปวด หากไม่ไปถูกอวัยวะสำคัญแล้ว เมื่อหมึกกล้วยสามารถหลุดออกมาหรือถูกปล่อยลงน้ำ ก็สามารถว่ายต่อไปได้อีกเหมือนไม่มีอะไรเกิดขึ้น หมึกกล้วยมีพฤติกรรมการผสมพันธุ์ที่ไม่เหมือนกับสัตว์ชนิดอื่นใด เมื่อจับคู่ผสมพันธุ์กันแล้วจะไม่สนใจสิ่งใด ๆ เลย แม้ว่าสิ่งนั้นจะเป็นอันตรายต่อตนเองก็ตาม ตัวผู้จะจ้องดูตัวเมียแล้วพุ่งตัวเข้ากอดรัดโดยใช้หนวดมัดจนตัวเมียดิ้นไม่หลุด ขณะเดียวกันสีผิวของตัวผู้จะเปลี่ยนเป็นสีม่วงเข้มแล้วเปลี่ยนเป็นสีแดงจากนั้นตัวผู้ก็จะปล่อยน้ำเชื้อเข้าไปในตัวเมีย หลังจากนั้นตัวผู้และตัวเมียก็แยกย้ายจากกันโดยอาจไม่มีโอกาสมาพบกันอีกเลย ส่วนตัวเมียก็จะเริ่มวางไข่ ตามก้อนหินไข่ที่วางไว้มีลักษณะเป็นวุ้นเหนียวแข็งห่อหุ้มไข่ไว้ ตัวเมียวางไข่ครั้งละประมาณ 1,500 ฟอง และจะปล่อยให้ลูกหมึกฟักออกมาเป็นตัวตามธรรมชาติโดยไม่ได้ดูแล หลังจากวางไข่แล้วหมึกตัวเมียจะมีสภาพร่างกายที่อ่อนเพลียและจะล้มตายลง ซึ่งในบางครั้งจะตายลงพร้อม ๆ กันเป็นจำนวนมาก จนเสมือนเป็นสุสานของหมึกกล้วยใต้ทะเล
ออกหากิน
หมึกกล้วย มักจะออกหากินและจับคู่กันในเวลากลางคืน โดยเฉพาะอย่างยิ่งในคืนวันพระจันทร์เต็มดวงที่มีน้ำขึ้น ดังนั้น ชาวประมงจึงมักหาหมึกกล้วยในเวลานี้ โดยใช้แสงไฟเป็นตัวล่อ
หมึกกล้วยขนาดอื่น ๆ
นอกจากนี้แล้ว หมึกกล้วย ยังถือได้ว่าเป็นสัตว์ไม่มีกระดูกสันหลังที่มีขนาดใหญ่ที่สุดในโลกอีกด้วย โดยหมึกกล้วยชนิดที่มีขนาดใหญ่ที่สุดในโลก คือ หมึกมหึมา หรือหมึกโคลอสซัล ที่อาศัยอยู่ในระดับความลึกถึง 2,000 เมตร เป็นหมึกที่ยังไม่เป็นที่ทราบกันถึงพฤติกรรมและข้อมูลต่าง ๆ มากนักในทางวิทยาศาสตร์ มีความยาวได้ถึง 14 เมตร รวมถึงหมึกยักษ์ ที่ก็เหมือนกับหมึกมหึมาเช่นกัน จนกลายมาเป็นเรื่องเล่าหรือตำนานต่าง ๆ ของสัตว์ประหลาดขนาดยักษ์ใต้ท้องทะเล เช่น คราเคน หรือปรากฏในวัฒนธรรมร่วมสมัยประเภทต่าง ๆ เช่น ภาพยนตร์ หรือนวนิยายวิทยาศาสตร์ เช่น Twenty Thousand Leagues Under The Sea ที่เรือดำน้ำนอติลุส ถูกโจมตีโดยฝูงหมึกยักษ์ แห่งมหาสมุทรแอตแลนติก
หมึกกล้วย ที่มีขนาดใหญ่ที่เป็นที่รู้จักกันดี เช่น หมึกฮัมโบลด์ แห่งมหาสมุทรแอตแลนติก หรือหมึกไดมอนด์ แห่งมหาสมุทรแปซิฟิก ก็เป็นหมึกที่มีขนาดใหญ่ชนิดหนึ่ง โดยตัวโตเต็มที่อาจยาวได้ถึง 9 ฟุต หรือ 1 เมตร และมีน้ำหนักได้ถึง 25 กิโลกรัม เป็นหมึกน้ำลึกที่อาศัยอยู่ในระดับความลึกถึง 200 เมตร ซึ่งหมึกทั้งสองประเภทนี้เป็นหมึกที่มักถูกจับในทางประมง มีรสชาติดี และมีราคาซื้อขายกันสูง
การจำแนก
ปัจจุบัน หมึกกล้วยถูกอนุกรมวิธานไว้แล้วกว่า 300 ชนิด ในทั้งหมด 29 วงศ์
ประเทศไทยใน พ.ศ. 2423
เหตุการณ์ที่เกิดขึ้นใน พ.ศ. 2423 (ค.ศ. 1880) ในประเทศไทย เป็นปีที่ 99 แห่งกรุงรัตนโกสินทร์ และเป็นปีที่ 13 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1241 (1 มกราคม - 10 มีนาคม) และ 1242 (11 มีนาคม - 31 ธันวาคม) ในแบบปัจจุบัน
คลองตะเคียน
คลองตะเคียน หรือ คลองขุนศรีไชย ในเอกสารเก่าเรียก คลองขุนละครไชย (เพราะเป็นสถานที่ประหารขุนละคอนไชย) ส่วนฝรั่งในสมัยกรุงศรีอยุธยาเรียกว่า คลองน้ำยา บางทีก็เรียก คลองเห็ด แผนที่กรุงศรีอยุธยาสมัยสมเด็จพระนารายณ์มหาราช ทำโดยช่างแผนที่ฝรั่งเศสที่ชื่อ ฌาคส์ นิโกลาส์ เบแล็ง ระบุตำแหน่งคลองตะเคียนว่า คูจามใหญ่ เนื่องจากเป็นชุมชนของชาวมลายูจากปัตตานีกับชาวจามจากเวียดนาม
คลองตะเคียนเป็นคลองทางทิศตะวันตกเฉียงใต้ของเกาะเมืองอยุธยา เป็นคลองลัดแม่น้ำเจ้าพระยา จากริมแม่น้ำเจ้าพระยาฝั่งใต้นอกเกาะเมือง อยู่ถัดทางตะวันตกใกล้วัดนักบุญยอแซฟ อยุธยา ไหลเป็นเส้นตรงลงไปทางทิศใต้ แล้ววกหักข้อศอกไปทางทิศตะวันออก เชื่อมแม่น้ำเจ้าพระยาบริเวณเหนือเกาะเรียน (ฝั่งตรงข้ามหมู่บ้านญี่ปุ่น เยื้องทางใต้) ตัวคลองกว้างประมาณ 15–20 เมตร สามารถใช้เป็นเส้นทางการสัญจรไปมาได้ คลองมีความยาวประมาณ 4 กิโลเมตร
ประวัติ
คลองตะเคียนน่าจะขุดขึ้นในสมัยสมเด็จพระมหาจักรพรรดิ ขุดเพื่อให้เรือผ่านเข้าออกเป็นคลองลัดแม่น้ำเจ้าพระยา เนื่องจากตรงบริเวณป้อมเพชรน้ำจะไหลแรงมากเพราะมีแม่น้ำป่าสักใหลมาชนกับแม่น้ำเจ้าพระยา ทำให้เรือมักจะล่มประจำ จึงเรียกบริเวณตรงนี้ว่า สำเภาล่ม มานิต วัลลิโภดม ระบุว่าคลองขุดในสมัยพระยาธรรมิกราชแห่งอโยธยา จุลศักราช 458 พ.ศ. 1639
ปลายสมัยอยุธยาบริเวณปากคลองมีตลาดบ้านจีน มีศาลเจ้าจีน และมีซ่องโสเภณี 4 โรง “รับจ้างทำชำเราแก่บุรุษ” เป็นหลักฐานสำคัญว่าเป็นที่ชุมนุมจอดเรือแพจากนานาชาติ ได้แก่สำเภาสลุบกำปั่น
ในคำให้การขุนหลวงวัดประดู่ทรงธรรมกล่าวถึงย่านที่อยู่ตามแนวคลองและท้ายคลองว่า "ครั้นถึงฤดูลมสําเภาพัดเข้ามาในกรุง เป็นมรสุมเทศกาลพวกลูกค้าพานิชสําเภาจีนและลูกค้าแขกสลุป ลูกค้าฝรั่งกําปั่น ลูกค้าแขกกุศราชและพวกลูกค้าแขกสุรัด แขกชวามาลายู แขกฝรั่งเศส โปรตุเกส วิลันดาอิสปันยอนอังกฤษและฝรั่งดํา ฝรั่งลังกุนีและแขกเกาะ เป้นลูกค้าพานิชคุมสําเภาสลุปกําปั่นแล่นเข้ามาทอดสมอออยู่ท้ายคู"
คลองตะเคียนเป็นที่อยู่ของชุมชนชาวมุสลิมเช่นเดียวกับคลองปทาคูจาม (คลองคูจาม) สถานที่ตั้งบริเวณคลองตะเคียนได้แก่ วัดกลางคลองตะเคียน มัสยิดกุฎีช่อฟ้า มัสยิดตะเกี่ยโยคินราชมิสจินดาสยามซึ่งมีอายุ 400 กว่าปี สร้างขึ้นในสมัยสมเด็จพระเจ้าทรงธรรม ตั้งอยู่แถวปากคลอง วัดโคกจินดาราม มัสยิดนูรุ้ลยะมาล และวัดสำเภาล่ม
อีวานวาซีเลียวิชเมนยาเอตโปรเฟสซียู
อีวานวาซีเลียวิชเมนยาเอตโปรเฟสซียู (Иван Васильевич меняет профессию, Ivan Vasilyevich menyayet professiyu) เป็นภาพยนตร์ตลก ไซไฟ ของสหภาพโซเวียตออกฉายในปีค.ศ. 1973 ด้วยภาพยนตร์นี้เล่าเรื่องเกียวกับอีวาน วาซีเลียวิช บูนซา ผู้ดูแลอาพาต์เมนต์ที่ได้เข้าไปในเครื่องย้อนเวลาของอะเลคซันดร์ ชูริก ทีโมเยฟ และปลอมตัวเป็นซาร์อีวานที่ 4 ผู้โหดร้าย
สหรัฐในโอลิมปิกฤดูร้อน 2024
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
อีวานวาซีเลียวิชเมนยาเอตโปรเฟสซียู
เนื้อเรื่อง
เนื้อเรื่องเริ่มต้นในปีค.ศ. 1973 ณ กรุงมอสโก ขณะที่นักประดิษฐ์ อะเลคซันดร์ ชูริก ทีโมเยฟ (อะเลคซันดร์ เดมยาเนนโค) กำลังสร้างเครื่องย้อนเวลา ในห้องเช่าของเขา เขาได้ส่ง อีวาน วาซีเลียวิช บูนซา (Yuri Yakovlev) ซึ่งเป็นผู้ดูแลอาพาต์เมนต์ที่เขาอาศัยอยู่ และ หัวขโมย จอร์จ มิลโลสลาฟสกี้ (Leonid Kuravlev) กลับไปในช่วงเวลาของซาร์อีวานที่ 4 ผู้โหดร้ายโดยบังเอิญ ทั้งคู่ถูกบังคับให้ปลอมตัว โดยอีวานแต่งตัวเป็น อีวานที่ 4 ขณะที่มิลโลสลาฟสกี้แต่งตัวเป็นเจ้าชาย ในเวลาเดียวกันอีวานที่ 4 ตัวจริง (แสดงโดย Yuri Yakovlev เช่นกัน) กลับถูกเครื่องย้อนเวลาเครื่องเดียวกันส่งตัวไปที่ห้องเช่าของซูริก เขาต้องพยายามใช้ชีวิตในยุคสมัยใหม่ขณะซูริกพยายามซ่อมเครื่องย้อนเวลา เพื่อที่ทุกคนจะได้กลับไปที่และเวลาที่ควรจะอยู่ แม้บูนซาผู้ดูแลอาพาต์เมนต์และอีวานที่ 4 จะมีหน้าตาเหมือนกัน ทว่าพวกเขามีบุคลิกซึ่งต่างกันโดยสิ้นเชิง จึงทำให้เกิดเรื่องราวที่ตลกขบขันมากมาย ขณะที่ตำรวจ (ซึ่งได้ฟังเรื่องราวมาจากเพื่อนบ้านที่โดนมิลโลสลาฟสกี้ขโมย) ใกล้ถึงตัวซูริก ผู้กำลังบ้าคลั่งกับการพยายามซ่อมเคร่องย้อนเวลา บูนซาและมิลโลสลาฟสกี้ ก็ถูกจับได้ว่าเป็นตัวปลอมขณะกำลังสู้กับกองทหารสเตรลท์ซี่ ภาพยนตร์จบลงที่บูนซา มิลโลสลาฟสกี้ และอีวานที่ 4 ถูกย้ายกลับไปที่ที่ของตนเอง จากนั้นเรื่องราวที่เกิดขึ้นทั้งหมดถูกเผยว่าเป็นเพียงความฝันของซุริกเท่านั้น
ทรู อะคาเดมี่ แฟนเทเชีย ซีซั่นที่ 12
ทรู อะคาเดมี่ แฟนเทเชีย ซีซั่นที่ 12 เป็นรายการเรียลลิตี้โชว์ เพื่อค้นหานักร้องนักแสดงเข้าสู่วงการบันเทิง ในชุดทรู อะคาเดมี่ แฟนเทเชีย โดยซีซั่นนี้ทรูใช้เครือข่ายสังคมออนไลน์ในการประชาสัมพันธ์รายการร่วมกับเว็บไซต์หลัก โดยปีนี้เป็นปีที่ 3 ที่กำหนดอายุผู้สมัครที่ 15-30 ปี เช่นเดียวกับซีซั่นที่ 10 และ 11 เริ่มการแข่งขันระหว่างวันที่ 28 มิถุนายน - 19 กันยายน พ.ศ. 2558 ออกอากาศ 12 สัปดาห์
โดยในซีซั่นนี้ การรับสมัครนักล่าฝันได้กลับมาใช้วิธีตระเวนรับสมัครแบบ 4 ภาค 4 จังหวัด (สงขลา, ขอนแก่น, เชียงใหม่ และกรุงเทพฯ) เช่นเดียวกับซีซั่นที่ 2-9 หลังจากที่ในซีซั่นที่ 10 ใช้การรับสมัครแบบทุกจังหวัดทั่วประเทศ และซีซั่นที่ 11 ที่เปิดรับสมัครที่กรุงเทพมหานครที่เดียว โดยปีนี้ไม่มีการออดิชั่นในช่องทาง Online Audition และตัวแทนสถาบัน ซึ่งปีนี้มีคอนเซ็ปต์ในการออดิชั่นว่า ไม่ว่าคุณจะเป็นใคร เปลี่ยนความฝันให้กลายเป็นความจริง และในซีซั่นนี้เป็นปีที่ 2 ที่จัดคอนเสิร์ตประจำสัปดาห์ในบริเวณบ้านพักของนักล่าฝัน ณ TrueAF Studio Hall (Whizdom Studio บางนา-ตราด กม.18 by MQDC)ในสัปดาห์ที่ 1 - 11 ส่วนคอนเสิร์ตรอบชิงชนะเลิศสัปดาห์ที่ 12 ของซีซั่นนี้ได้ย้ายสถานที่แสดงไปยังธันเดอร์โดม เมืองทองธานี
ในซีซั่นนี้ได้เพิ่มความแปลกใหม่ให้กับการประกาศผล 12 นักล่าฝันตัวจริง โดยมีการเซอร์ไพรส์ถ่ายทำเป็นฉากให้นักล่าฝันตัวจริงเหล่านั้นได้ทราบผล โดยทะยอยประกาศผลวันละ 2 คน ผ่านทาง Facebook/afupdate, Twitter/afupdate และ Truevisions และ
ประกาศผล 12 นักล่าฝันตัวจริง
ในซีซั่นนี้ได้ทำการประกาศผลนักล่าฝันที่ได้เข้าบ้านด้วยการเซอร์ไพรส์นักล่าฝันที่ได้รับการคัดเลือก โดยทำการถ่ายทำคลิปวีดีโอและอัปโหลดลงช่องYoutubeชื่อ "TrueVisions Official YouTube Channel" และทางเฟซบุ๊กและทวิตเตอร์หลักของรายการ โดยได้ทยอยปล่อยคลิปประกาศผล ดังนี้
โดยการประกาศผลด้วยการเซอร์ไพรส์นั้น ได้ทำกับนักล่าฝันเพียง 11 คนที่ปล่อยออกมาทาง ยูทูบ TrueVisionsOfficial และ ของ เมย์ - นภัสนันท์ ศรีสุทธิสรรค์ ได้ออกอากาศในรายการ The Road To AF12 โดยเมย์ได้เปิดตัวเป็นนักล่าฝันตัวจริงคนสุดท้ายอย่างเป็นทางการในวันแถลงข่าวเปิดตัวรายการ
Dance Trainer
Skill Trainer Performance Trainer
Class Rerun Concert
หมายเหตุ: ไม่มีคลาสนี้ในการรีรันคอนเสิร์ตสัปดาห์ที่ 12 เนื่องจากจบการแข่งขันแล้ว
สัปดาห์ที่ 12 Theme - Final Round (19 กันยายน 2558)
โชว์การแข่งขัน 4 เพลงแรก โชว์พิเศษจากนักล่าฝันที่ออกไปแล้ว โชว์การแข่งขัน 4 เพลงสุดท้าย โชว์รวมพิเศษ
เบ-ลอ กุน
เบ-ลอ กุน (นามแรกเกิด เบ-ลอ โกฮ์น; 20 กุมภาพันธ์ ค.ศ. 1886 – 29 สิงหาคม ค.ศ. 1938) เป็นนักการเมืองและนักปฏิวัติคอมมิวนิสต์ชาวฮังการี ผู้ซึ่งปกครองสาธารณรัฐโซเวียตฮังการีใน ค.ศ. 1919 หลังจากเข้าศึกษาที่มหาวิทยาลัยฟรันทซ์โยเซ็ฟ ณ เมืองซิลาจแชฮ (ปัจจุบันอยู่ในประเทศโรมาเนีย) กุนได้ทำงานเป็นนักข่าว ต่อมาเขาได้รับใช้กองทัพออสเตรีย-ฮังการีในช่วงสงครามโลกครั้งที่ 1 และถูกจับกุมตัวโดยกองทัพจักรวรรดิรัสเซีย ใน ค.ศ. 1916 หลังจากนั้นเขาถูกส่งตัวไปยังค่ายเชลยศึกบริเวณเทือกเขายูรัล ในช่วงเวลานี้เองที่กุนได้เปิดรับแนวคิดของคอมมิวนิสต์ และใน ค.ศ. 1918 เขาได้ก่อตั้งกลุ่มฮังการีของพรรคคอมมิวนิสต์รัสเซียในมอสโก ทำให้เขาเป็นเพื่อนสนิทกับวลาดีมีร์ เลนิน และร่วมต่อสู้กับเหล่าบอลเชวิคในสงครามกลางเมืองรัสเซีย
ในเดือนพฤศจิกายน ค.ศ. 1918 กุนได้เดินทางกลับฮังการีด้วยการสนับสนุนจากโซเวียต และจัดตั้งพรรคอมมิวนิสต์ฮังการี ด้วยการใช้กลวิธีต่าง ๆ ของเลนิน ทำให้เขาสามารถก่อกวนรัฐบาลของมิฮาย กาโรยี ได้อย่างดี และกุนยังได้รับความนิยมเป็นอย่างมากแม้ตัวเขาจะถูกคุมขังอยู่ก็ตาม หลังจากที่เขาได้รับการปล่อยตัวในเดือนมีนาคม ค.ศ. 1918 กุนจึงกระทำการรัฐประหารได้สำเร็จ เขาได้ก่อตั้งรัฐบาลผสมคอมมิวนิสต์-ประชาธิปไตยสังคมนิยม และประกาศจัดตั้งสาธารณรัฐโซเวียตฮังการี แม้ว่าผู้นำทางนิตินัยของสาธารณรัฐจะเป็นประธานาธิบดีซานโดร์ กอร์บอยี แต่อำนาจที่แท้จริงอยู่ในมือของกุน ซึ่งเป็นกรรมการราษฎรฝ่ายกิจการต่างประเทศ เขายังคงติดต่อกับเลนินผ่านทางวิทยุโทรเลขและได้รับคำสั่งและคำแนะนำโดยตรงจากเครมลิน
ระบอบการปกครองใหม่ที่พึ่งก่อตั้งขึ้นได้ล่มสลายภายในสี่เดือน เนื่องจากการรุกรานของโรมาเนีย และความไม่พอใจเป็นอย่างยิ่งของหมู่ประชาชนชาวฮังการี กุนได้หลบหนีไปยังสหภาพโซเวียต ซึ่งเขาได้ทำงานเป็นเจ้าหน้าที่องค์การคอมมิวนิสต์สากล ในฐานะหัวหน้าคณะกรรมการปฏิวัติไครเมีย ตั้งแต่ ค.ศ. 1920 เขาจัดตั้งและเข้าไปมีส่วนร่วมในความน่าสะพรึงกลัวแดงในไครเมีย (ค.ศ. 1920–1921) ต่อมาเขาได้มีส่วนร่วมกับการจราจลเดือนมีนาคม ค.ศ. 1921 ในเยอรมนี แต่ไม่ประสบผลสำเร็จ
ระหว่างการกวาดล้างใหญ่ช่วงปลายทศวรรษ 1930 กุนถูกกล่าวหาว่าเป็นพวกทรอตสกี เขาถูกจับกุม สอบปากคำ และถูกประหารชีวิตอย่างรวบรัด ร่างของเขาได้รับการฟื้นฟูขึ้นมาอีกครั้งโดยผู้นำโซเวียตใน ค.ศ. 1956 หลังจากการเสียชีวิตของโจเซฟ สตาลิน พร้อมกับการล้มล้างอิทธิพลของสตาลิน ภายใต้คำสั่งการของนีกีตา ครุชชอฟ
ประเทศไทยใน พ.ศ. 2422
เหตุการณ์ที่เกิดขึ้นใน พ.ศ. 2422 (ค.ศ. 1879) ในประเทศไทย เป็นปีที่ 98 แห่งกรุงรัตนโกสินทร์ และเป็นปีที่ 12 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1240 (1 มกราคม - 22 มีนาคม) และ 1241 (23 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2411
เหตุการณ์ที่เกิดขึ้นใน พ.ศ. 2411 (ค.ศ. 1868) ในประเทศไทย เป็นปีที่ 87 แห่งกรุงรัตนโกสินทร์ เป็นปีที่ 18 และเป็นปีสุดท้ายในรัชสมัยของพระบาทสมเด็จพระจอมเกล้าเจ้าอยู่หัว และเป็นปีแรกในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1229 (1 มกราคม - 23 มีนาคม) และ 1230 (24 มีนาคม - 31 ธันวาคม) ในแบบปัจจุบัน
ฮิการิ มิตสึชิมะ
ฮิการิ มิตสึชิมะ (เกิด 30 พฤศจิกายน ค.ศ. 1985) เป็นนักแสดง, นักร้อง และนักเดินแบบชาวญี่ปุ่น เธอได้นำแสดงในภาพยนตร์และละครโทรทัศน์หลายเรื่อง เธอได้นำแสดงในภาพยนตร์ที่มีผู้กำกับเป็นอดีตสามี คาวะโนะโซโกะคาระคนนิจิวะ (Sawako Decides) ใน ค.ศ. 2010 และสมรสในปีเดียวกันที่ออกฉาย
อาชีพของฮิการิเริ่มจากอาชีพในวงการดนตรี ใน ค.ศ. 1997 ในฐานะนักร้องไอดอลของวงเจ-ป๊อป "โฟลเดอร์" และ "โฟลเดอร์ 5" อีกทั้งยังเปิดตัวในฐานะนักแสดงในปีเดียวกัน เธอแสดงเป็น ชิโอริ อูจิอูระในภาพยนตร์ไคจูเรื่อง กำเนิดใหม่​ม็อท​ซู​ร่า​ 2 (Rebirth of Mothra II) ฮิการิปรากฏตัวในละครโทรทัศน์ครั้งแรกใน ค.ศ. 2005 รับบทเป็น เอลี ใน อุลตร้าแมนแม็กซ์, ภาพยนตร์ระทึกขวัญที่ดัดแปลงมาจากมังงะ สมุดโน้ตกระชากวิญญาณ และแสดงเป็นโยโกะ โอซาวะ ในภาพยนตร์ศิลป์ (art film) ค.ศ. 2008 แนวคอเมดีดรามาโดย ชิอง โซโนะ เรื่อง ลิขิตรัก นักส่อง กกน. (Love Exposure) การแสดงของเธอในภาพยนตร์นี้ทำให้เธอได้รับความสนใจและรางวัลในหลายสาขา ใน ค.ศ. 2022 เธอนำแสดงในละครชุดทางโทรทัศน์ของเน็ตฟลิกซ์เรื่อง รักแรก (First Love) ร่วมกับ ทาเกรุ ซาโต ละครชุดได้รับแรงบันดาลใจจากเพลง "เฟิสต์เลิฟ" และ "ฮัตสึโคย" โดย ฮิการุ อูตาดะ กำหนดเผยแพร่ทั่วโลก
นากัตสึกาซะ
ประวัติ
นากัตสึกาซะเป็นธิดาของท่านหญิงอิเซะ กับเจ้าชายอัตสึโยะชิ  และเป็นพระราชนัดดาในจักรพรรดิอูดะ  ซึ่งท่านหญิงอิเซะ มารดา เคยสนองพระเดชพระคุณเป็นพระสนมของจักรพรรดิอุดะมาก่อน นากัตสึกาซะสมรสกับมินาโมโตะ โนะ ซาเนอากิระ  ซึ่งเป็นกวีเช่นเธอ
อิเซะ โนะ ไทฟุ
อิเซะ โนะ ไทฟุ เป็นกวีหญิงชาวญี่ปุ่นที่มีผลงานช่วงคริสต์ศตวรรษที่ 11 เธอเป็นหลานสาวของโอนะกะโตะมิ โนะ โยะชิโนะบุ  นักกวีคนสำคัญ เธอเป็นหนึ่งในห้ากวีหญิงที่ถูกรวบรวมบทกวีไว้ใน สามสิบหกบทกวีอมตะ  และมีบทกวีบางส่วนใน ร้อยคนร้อยบทกลอน
ทั้งนี้เธอมิได้มีความเกี่ยวข้องใด ๆ กับท่านหญิงอิเซะ กวีหญิงผู้มีชื่อเสียงอีกท่านหนึ่ง หากแต่มีชื่อใกล้เคียงกันเท่านั้น
คำสั่งผู้บังคับบัญชา
คำสั่งผู้บังคับบัญชา (Superior orders) หรือเรียก ข้อต่อสู้เนือร์นแบร์ก (Nuremberg defense) หรือ แค่ทำตามสั่ง (just following orders) เป็นคำให้การแก้ฟ้องในศาลว่าบุคคล ไม่ว่าเป็นสมาชิกกองทัพ หน่วยงานบังคับใช้กฎหมาย หรือพลเรือนก็ตาม ไม่ควรถือว่ามีความผิดจากการลงมือปฏิบัติตามคำสั่งของผู้บังคับบัญชา
คำสั่งผู้บังคับบัญชามักถือเป็นส่วนประกอบของหลักความรับผิดทางอาญาของผู้บังคับบัญชา (command responsibility)
การใช้คำให้การแก้ฟ้องดังกล่าวที่มีชื่อเสียงมากที่สุดครั้งหนึ่ง ได้แก่ คำให้การแก้ฟ้องของผู้ถูกกล่าวหาในการพิจารณาคดีเนือร์นแบร์ก ค.ศ. 1945–1946 ดังนั้นจึงมีชื่อเรียกอีกอย่างหนึ่งว่า "ข้อต่อสู้เนือร์นแบร์ก" คดีนี้เป็นคดีที่ฝ่ายสัมพันธมิตรผู้ชนะสงครามโลกครั้งที่สองดำเนินคดีต่อผู้นำการเมือง ทหารและเศรษฐกิจของนาซีเยอรมนี การพิจารณาคดีเหล่านี้ภายใต้กฎบัตรกรุงลอนดอนว่าด้วยคณะตุลาการทหารระหว่างประเทศที่จัดการพิจารณาคดีขึ้น ตัดสินว่าข้อต่อสู้เรื่องคำสั่งผู้บังคับบัญชาไม่เพียงพอทำให้หลบเลี่ยงการลงโทษได้ เพียงแต่อาจบรรเทาบทลงโทษได้เท่านั้น
อย่างไรก็ดี คำให้การแก้ฟ้องเรื่องคำสั่งผู้บังคับบัญชานี้มีใช้กันมาตั้งแต่ก่อนการพิจารณาคดีเนือร์นแบร์ก และศาลก็วินิจฉัยไว้ไม่ตรงกัน คือมีทั้งที่ถูกตัดสินว่าผิดและไม่ผิด
ประเทศไทยใน พ.ศ. 2410
เหตุการณ์ที่เกิดขึ้นใน พ.ศ. 2410 (ค.ศ. 1867) ในประเทศไทย เป็นปีที่ 86 แห่งกรุงรัตนโกสินทร์ และเป็นปีที่ 17 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1228 (1 มกราคม - 4 เมษายน) และ 1229 (5 เมษายน - 31 ธันวาคม) ในแบบปัจจุบัน
จักรยานชิงแชมป์เอเชีย
จักรยานชิงแชมป์เอเชีย (Asian Cycling Championships) เป็นการแข่งขันจักรยานชิงแชมป์ทวีป ตั้งแต่ปี ค.ศ. 1963 ได้รับการบริหารโดยสมาพันธ์จักรยานแห่งเอเชีย
อิมปุมงอิง โนะ ทะยู
อิมปุมงอิง โนะ ทะยู (พ.ศ. 1673 — พ.ศ. 1743) เป็นกวีหญิงชาวญี่ปุ่นที่มีผลงานช่วงยุคเฮอัง บทกวีของเธอถูกรวบรวมบทกวีไว้จำนวนมาก อาทิ ร้อยคนร้อยบทกลอน และใน ชุดสะสมหนึ่งพันปี  เป็นต้น
จิกะไบต์
กิกะไบต์ หรือ จิกะไบต์  (gigabyte) ใช้ตัวย่อว่า GB เป็นหน่วยวัดขนาดของข้อมูลในคอมพิวเตอร์ เช่น ใช้เป็นหน่วยวัดความจุของหน่วยความจำหรือฮาร์ดดิสก์
เพื่อป้องกันความสับสนระหว่างสองความหมายข้างต้น หน่วยงานมาตรฐาน IEC แนะนำให้เรียกปริมาณ 1,073,741,824 ไบต์เป็นชื่อใหม่ว่า จิบิไบต์ หรือ กิบิไบต์ (gibibyte) และใช้ตัวย่อว่า GiB แทน ในขณะที่ปริมาณ 1,000,000,000 ไบต์ยังคงใช้ จิกะไบต์ตามเดิม
ความตกลงอัตราส่วนร้อย
ความตกลงอัตราส่วนร้อย (Percentages agreement; Соглашение о процентах) เป็นข้อตกลงระหว่างโจเซฟ สตาลิน ผู้นำสหภาพโซเวียต กับวินสตัน เชอร์ชิล นายกรัฐมนตรีสหราชอาณาจักร ระหว่างการประชุมมอสโกครั้งที่สี่ ตุลาคม พ.ศ. 2487 เกี่ยวกับการแบ่งเขตอิทธิพลในยุโรปหลังสงคราม ข้อตกลงดังกล่าวได้กล่าวต่อสาธารณชนโดยเชอร์ชิล เอกอัครราชทูตสหรัฐ แอเวอริลล์ แฮร์ริแมน เป็นตัวแทนของรูสเวลได้มีส่วนร่วมการประชุมโดยเฉพาะ
ลูกผู้ชายเลือดเดือด
ลูกผู้ชายเลือดเดือด ละครโทรทัศน์ไทย แนวแอคชั่น-ดราม่าจากบริษัท ถนัดละคร ภายใต้การดูแลของ ยุทธนา ลอพันธุ์ไพบูลย์ จากการกำกับของ เหมันต์ เชตมี นำแสดงโดย อินทัช เหลียวรักวงศ์, วิศรุต หิรัญบุศย์
ละครเรื่องนี้ดัดแปลงจากภาพยนตร์เรื่อง ไชยา ที่ออกฉายเมื่อวันที่ 30 สิงหาคม พ.ศ. 2550 จากฝีมือการกำกับของ ก้องเกียรติ โขมศิริ นำแสดงโดย อัครา อมาตยกุล, ธวัชชัย เพ็ญภักดี และ สนธยา ชิตมณี โดยละครเรื่องนี้ได้มีการดัดแปลงเนื้อหาให้ร่วมสมัยและได้มีการเพิ่มตัวละครเข้ามาสร้างสีสัน
ความตกลงอัตราส่วนร้อย
เนื้อหา
เชอร์ชิลเรียกมันว่า"เอกสารอันดื้อรั้น (naughty document)"
ลูกผู้ชายเลือดเดือด
ละครได้รับการเสนอชื่อเข้าชิงรางวัลโทรทัศน์ทองคำครั้งที่ 31 จำนวน 6 สาขา แต่ไม่ได้รับรางวัลใด
ความตกลงอัตราส่วนร้อย
เนื้อหา
กาเบรียล โคลโก้ บันทึกไว้ว่า:
ลูกผู้ชายเลือดเดือด
เรื่องย่อ
เรื่องราวของสามหนุ่มเพื่อนรักเลือดร้อนอย่าง ขุน (อินทัช เหลียวรักวงศ์), จอม (วริศสันต์ โลกวิทย์) และ โต๊ด (แม็ค สตีเว่น ฟูเรอร์) ที่หนีเข้ากรุงเทพ ฯ เพื่อไปเป็นนักมวยโดยไม่บอก ครูเดช (พลรัตน์ รอดรักษา) เจ้าของค่ายเดชชัยมวยไทยโบราณและพ่อของจอมโดยเฉพาะจอมนั้นมีความฝันที่อยากจะเป็นนักมวยระดับแชมป์ของ เวทีมวยราชดำเนิน ตามรอย กล้า (วิศรุต หิรัญบุศย์) ผู้เป็นพี่ชายแต่แล้วเมื่อเกิดเหตุการณ์ที่กล้าซึ่งไม่ยอมล้มมวยถูกทำร้ายจนพิการซึ่งผู้อยู่เบื้องหลังเหตุการณ์นี้คือ เสี่ยชัย (อานนท์ สายแสงจันทร์) ผู้มีอิทธิพลในวงการมวยทำให้ชีวิตของขุนรวมถึงจอมและโต๊ดต้องเปลี่ยนแปลงไป
ความตกลงอัตราส่วนร้อย
เนื้อหา
"ในอัตชีวประวัติของเชอร์ชิลเรื่องนี้มีความสำคัญน้อยมากในวิธีการที่เขาและสตาลินแบ่งยุโรปตะวันออก ... "ติ๊ก" ของสตาลินแปลเป็นคำจริงที่ระบุไม่มีอะไรไม่ได้ หลายวันต่อมาเชอร์ชิลส่งร่างของการอภิปรายให้สตาลินและระมัดระวังการสื่อความหมายเขตอิทธิพล อีเด็น เพียรพยายามหลีกเลี่ยงคำว่าและถือว่าเป็นความเข้าใจเป็นเพียงข้อตกลงการปฏิบัติเกี่ยวกับวิธีแก้ปัญหาจะทำงานออกมาในแต่ละประเทศและในวันรุ่งขึ้นเขาและ โมโลตอฟ ปรับเปลี่ยนเปอร์เซ็นต์ในลักษณะให้มีความแม่นยำว่ามากกว่า"
สตาลินไม่ให้สัญญาเกี่ยวกับกรีซ แต่ไม่ได้รักษาสัญญาของเขาสำหรับโรมาเนีย, บัลแกเรียและฮังการีซึ่งกลายเป็นหนึ่งในรัฐคอมมิวนิสต์ที่ปราศจากอิทธิพลของอังกฤษ ยูโกสลาเวียไม่ขึ้นอิทธิพลกับสหภาพโซเวียตหรืออังกฤษ สหราชอาณาจักรได้รับการสนับสนุนกองกำลังของรัฐบาลกรีกในสงครามกลางเมืองส่วนสหภาพโซเวียตไม่ได้สนับสนุนกองโจรคอมมิวนิสต์
ทางหลวงเอเชียสาย 85
ทางหลวงเอเชียสาย 85 (AH85) เป็นถนนแนวตะวันตก-ตะวันออกในโครงข่ายทางหลวงสายเอเชีย มีระยะทาง 338 กิโลเมตร (211 ไมล์) เส้นทางเริ่มต้นจากเมือง Merzifon และสิ้นสุดที่เมือง Refahiye ประเทศตุรกี เชื่อมต่อระหว่างทางหลวงเอเชียสาย 5 กับทางหลวงเอเชียสาย 1 เข้าด้วยกัน
พระราชินีแห่งชีบา
พระราชินีแห่งชีบา (ملكة سبأ Malikat Sabaʾ, กีเอซ: ንግሥተ ሳባ Nigista Saba, 'מלכת שבא Malkat Shva) เป็นพระราชินีนาถที่ปรากฏในพระคัมภีร์ไบเบิลที่ว่าพระนางได้เสด็จไปเข้าเฝ้ากษัตริย์ซาโลมอน ซึ่งเรื่องดังกล่าวได้แพร่หลายในหมู่ชาวยิว, อาหรับ และเอธิโอเปีย และกลายเป็นตำนานที่แพร่หลายที่สุดเรื่องหนึ่งของโลกตะวันออก ตามคติชนยิวว่า พระราชินีแห่งชีบาทรงปกครองอียิปต์และเอธิโอเปียสลับกัน บ้างก็ว่าเป็นกษัตริย์บุรุษเพศปกครองอาณาจักรชีบาแถบอาระเบียใต้ (ปัจจุบันคือบริเวณประเทศเยเมน)
ในศิลปะ
เรื่องราวของพระราชินีแห่งชีบาได้รับความนิยมในสมัยฟื้นฟูศิลปวิทยาในอิตาลี ดังปรากฏในงานศิลป์ อาทิ บานประตูของหอศีลจุ่มซันโจวันนี ผลงานของโลเรนโซ กีแบร์ตี, จิตรกรรมฝาผนังที่กัมโปซันโตโมนูเมนตาเล และห้องราฟาเอล ผลงานของเบนอซโซ กอซโซลี และในศตวรรษที่ 17 โกลด ลอแร (Claude Lorrain) ได้เขียนภาพ การเดินทางของพระราชินีแห่งชีบา (The Embarkation of the Queen of Sheba)
นอกจากนี้เรื่องราวของนางยังได้รับการดัดแปลงเป็นวรรณกรรม, ภาพยนตร์ และเพลง เป็นต้น
กีฬาเบสบอลในโอลิมปิกฤดูร้อน 2000
การแข่งขันเบสบอลในโอลิมปิกฤดูร้อน 2000 เป็นการแข่งขันกีฬาเบสบอลในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 18-20 กันยายน พ.ศ. 2543 จัดขึ้นที่สนาม Sydney Baseball Stadium และ Blacktown Olympic Park ซึ่งการแข่งขันกีฬาเบสบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง รายการ โดยมีนักกีฬาเข้าร่วมแข่งขัน  คน จาก 8 ประเทศ
อีฟลีน เบียทริซ ฮอล
อีฟลีน เบียทริซ ฮอล (Evelyn Beatrice Hall; ค.ศ. 1868–ค.ศ. 1956)  หรือนามปากกว่า '''เอส.จี. แทลเลนไทร์' (S.G. Tallentyre) เป็นนักเขียนสตรีชาวอังกฤษซึ่งเป็นที่รู้จักจากผลงานเรื่อง เดอะเฟรนส์ออฟวอลแตร์ (The Friends of Voltaire)'' ซึ่งเธอเขียนเสร็จเมื่อ ค.ศ. 1906 มีเนื้อหาเป็นชีวประวัติของวอลแตร์ (Voltaire)
ในหนังสือข้างต้น เธอเขียนข้อความตอนหนึ่งว่า
"'ข้าพเจ้าไม่เห็นด้วยกับสิ่งที่ท่านพูด แต่สิทธิของท่านในอันที่จะพูดนั้น ข้าพเจ้าขอปกป้องไว้ด้วยชีวิต'"
"('I disapprove of what you say, but I will defend to the death your right to say it')"
เนื่องจากคำกล่าวนี้เป็นเครื่องสะท้อนความเชื่อของวอลแตร์ จึงมักเข้าใจผิดกันว่า เป็นคำกล่าวของวอลแตร์เอง คำกล่าวนี้ของฮอลยังได้รับการยกขึ้นอ้างบ่อยครั้งเพื่ออธิบายหลักการเกี่ยวกับเสรีภาพในการพูด
อนึ่ง ยังปรากฏว่า ฮิวจ์ สตาวเวล สกอต (Hugh Stowell Scott) นักเขียนผู้ใช้นามปากกว่า เฮนรี ซีตัน เมร์รีแมน (Henry Seton Merriman) ได้รับอิทธิพลจากฮอลเป็นอันมากด้วย เมื่อสกอตเสียชีวิตใน ค.ศ. 1903 เขาได้ทำพินัยกรรมยกเงินห้าพันปอนด์ให้แก่ฮอล โดยระบุว่า เป็น "สินน้ำใจของข้าพเจ้าต่อความช่วยเหลือและคำแนะนำทางวรรณคดีที่เธอมีให้อย่างต่อเนื่อง ซึ่งถ้าไม่มีแล้ว ข้าพเจ้าคงไม่สามารถเลี้ยงชีพด้วยปลายปากกาของข้าพเจ้าได้เป็นแน่แท้" เงินจำนวนนี้ถ้าคำนวณด้วยดัชนีราคาขายปลีกแล้วจะเท่ากับราว ๆ 419,000 ปอนด์ใน ค.ศ 2010
นีดฟอร์สปีด: โมสท์วอนเต็ด
นีดฟอร์สปีด: โมสท์วอนเต็ด อาจหมายถึง
แดนซ์เอโวลูชัน
แดนซ์ เอโวลูชัน (Dance Evolution) หรือ แดนซ์มาสเตอร์ (DanceMasters, ชื่อที่ใช้ในประเทศโซนทวีปอเมริกาเหนือ) เป็นเกมดนตรีของบริษัทโคนามิ ประเทศญี่ปุ่น โดยตัวเกมนั้นผู้เล่นจะต้องเต้นตามตัวละครที่ปรากฏบนจอภาพขณะเล่นเกม เปิดตัวอย่างเป็นทางการในรุ่นเอกซ์บอกซ์ 360 ณ วันที่ 20 พฤศจิกายน พ.ศ. 2553 ต่อมาได้มีการพัฒนาในรูปแบบเกมตู้โดยใช้คำว่า "อาร์เขต" (Arcade) ต่อท้ายชื่อเกม และเริ่มให้บริการตั้งแต่วันที่ 27 มีนาคม พ.ศ. 2555 จนถึงปัจจุบัน
รูปแบบพื้นฐานของการเล่น
ผู้เล่นจะต้องเต้นตามท่าทางของตัวละครภายในเกม โดยการเต้นตามนั้นจะใช้ลักษณะเช่นเดียวกับการเต้นในกระจก โดยในระหว่างที่ตัวละครในจอภาพเต้นนั้นจะมีสัญลักษณ์ต่างๆซึ่งเป็นตำแหน่งของท่าบังคับ โดยสัญลักษณ์นั้นจะมีด้วยกันทั้งหมด 8 แบบ คือ สำหรับในระดับความยาก "ซ่อน" (STEALTH) สัญลักษณ์แสดงตำแหน่งของท่าบังคับจะไม่ปรากฏให้เห็นบนหน้าจอ แต่ตำแหน่งของท่าบังคับต่างๆจะเป็นเช่นเดียวระดับความยาก "ผู้ชำนาญ" (MASTER)
การประเมินผล
การประเมินผลระหว่างการเล่นจะใช้ระบบเกจซึ่งจะมีให้จำนวนหนึ่งในช่วงเริ่มต้นของแต่ละเพลง หากผู้เล่นสามารถเต้นตามท่าบังคับได้ตรงจังหวะมากเท่าไหร่เกจก็จะถูกเติมมากขึ้นเท่านั้น แต่ถ้าผู้เล่นเต้นผิดจังหวะหรือผิดท่าเกจก็จะลดลง หากเกจดังกล่าวหมดลงก่อนที่เพลงจะจบเกมจะจบลงทันที โดยเกณฑ์การเพิ่มและลดของเกจขึ้นอยู่กับความแม่นยำในการเต้นตามท่าบังคับให้ตรงตามจังหวะและความต่อเนื่องของความแม่นยำดังกล่าว ซึ่งมีทั้งหมด 4 ระดับ โดยระดับ PERFECT, GREAT และ GOOD จะทำให้เกจเพิ่มขึ้น ส่วนระดับ BOO จะทำให้เกจลดลง
ส่วนการประเมินผลหลังการเล่นจบในแต่ละเพลงจะเป็นการนำผลรวมความแม่นยำในการเล่นตลอดทั้งเพลงมาประเมิน ซึ่งสรุปออกมาในรูปของเกรด โดยเรียงจากดีที่สุดไปยังแย่ที่สุด ได้แก่ AAA, AA, A ,B ,C ,D, E และ ...(ในกรณีที่เล่นไม่จบเพลง) หากผู้เล่นสามารถเล่นจบเพลงโดยไม่ได้ค่าความแม่นยำในระดับ ฺBOO เลยในเพลงนั้นจะถือว่าผู้เล่นสามารถทำฟูลคอมโบ (Full Combo) สำเร็จ
แดนซ์ เอโวลูชัน อาร์เขต
แดนซ์ เอโวลูชัน อาเขต เป็นเวอร์ชันที่พัฒนาขึ้นมาจากเกมรุ่นเอกซ์บอกซ์ 360 โดยมีการปรับปรุงระบบต่างๆให้เหมาะสม โดยเปิดตัวอย่างเป็นทางการเมื่อวันที่ 27 มีนาคม พ.ศ. 2555 และได้กระจายออกไปยังประเทศต่างๆนอกเหนือจากประเทศญี่ปุ่น ได้แก่ จีนแผ่นดินใหญ่, ไต้หวัน, ฮ่องกง, มาเลเซีย และ ไทย ส่วนที่ เกาหลีใต้ เคยมีการทำ location test แต่ไม่ได้เปิดให้บริการอย่างเป็นทางการ
ประเทศไทยใน พ.ศ. 2407
เหตุการณ์ที่เกิดขึ้นใน พ.ศ. 2407 (ค.ศ. 1864) ในประเทศไทย เป็นปีที่ 83 แห่งกรุงรัตนโกสินทร์ และเป็นปีที่ 14 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1225 (1 มกราคม - 6 เมษายน) และ 1226 (7 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2406
เหตุการณ์ที่เกิดขึ้นใน พ.ศ. 2406 (ค.ศ. 1863) ในประเทศไทย เป็นปีที่ 82 แห่งกรุงรัตนโกสินทร์ และเป็นปีที่ 13 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1224 (1 มกราคม - 19 มีนาคม) และ 1225 (20 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2409
เหตุการณ์ที่เกิดขึ้นใน พ.ศ. 2409 (ค.ศ. 1866) ในประเทศไทย เป็นปีที่ 85 แห่งกรุงรัตนโกสินทร์ และเป็นปีที่ 16 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1227 (1 มกราคม - 16 มีนาคม) และ 1228 (17 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2408
เหตุการณ์ที่เกิดขึ้นใน พ.ศ. 2408 (ค.ศ. 1865) ในประเทศไทย เป็นปีที่ 84 แห่งกรุงรัตนโกสินทร์ และเป็นปีที่ 15 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1226 (1 มกราคม - 26 มีนาคม) และ 1227 (27 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2405
เหตุการณ์ที่เกิดขึ้นใน พ.ศ. 2405 (ค.ศ. 1862) ในประเทศไทย เป็นปีที่ 81 แห่งกรุงรัตนโกสินทร์ และเป็นปีที่ 12 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1223 (1 มกราคม - 30 มีนาคม) และ 1224 (31 มีนาคม - 31 ธันวาคม) ในแบบปัจจุบัน
การเลือกตั้งนายกองค์การบริหารส่วนจังหวัดกาฬสินธุ์ พ.ศ. 2565
'''การเลือกตั้งนายกองค์การบริหารส่วนจังหวัดกาฬสินธุ์ พ.ศ. 2565''' จัดขึ้นเมื่อวันที่ 14 สิงหาคม พ.ศ. 2565 เป็นการเลือกตั้งนายกองค์การบริหารส่วนจังหวัดกาฬสินธุ์ (นายก อบจ. กาฬสินธุ์) ครั้งที่ 5 สืบเนื่องจากคำวินิจฉัยของศาลอุธรณ์ที่ระบุว่าการเลือกตั้งเมื่อ พ.ศ. 2563 มิได้เป็นไปอย่างบริสุทธิ์เที่ยงธรรม
การสมัครรับเลือกตั้งมีขึ้นระหว่างวันที่ 4-8 กรกฎาคม พ.ศ. 2565 มีผู้สมัครรับเลือกตั้งทั้งสิ้น 3 คน ได้แก่ ชานุวัฒน์ วรามิตร อดีตนายก อบจ. กาฬสินธุ์คนล่าสุด ไม่สังกัดพรรค, เฉลิมขวัญ หล่อตระกูล ลงสมัครในนามพรรคเพื่อไทย และเขมจิรา อนันทวรรณ ไม่สังกัดพรรค
การเลือกตั้งครั้งนี้มีผู้สังเกตการณ์จากสื่อหลายสำนัก เพราะแม้จะเป็นการเลือกตั้งระดับท้องถิ่น แต่ ณัฐวุฒิ ไสยเกื้อ แกนนำคนสำคัญของพรรคเพื่อไทยเดินทางไปปราศัยหาเสียงด้วยตนเอง การขึ้นป้ายหาเสียงที่มีภาพของ แพทองธาร ชินวัตร บุตรสาวของอดีตนายกรัฐมนตรี ทักษิณ ชินวัตร พร้อมกับสโลแกน "เลือกนายก อบจ. กาฬสินธุ์ จาก พรรคเพื่อไทยให้ชนะขาด"
ผลการเลือกตั้งปรากฏว่า เฉลิมขวัญ หล่อตระกูล จากพรรคเพื่อไทย ได้รับชัยชนะอย่างถล่มทลาย เหนือกว่า ชานุวัฒน์ วรามิตร ด้วยคะแนนเสียงรวมกว่า 60 เปอร์เซ็นต์